آوروپا کمیسیونونون صدری اورزولا فون در لاین و آوروپا بیرلیگی-نین خاریجی سیاست و تهلوکه‌سیزلیک مسئله‌لری عالی نوماینده‌سی جوزپ بورل‌ین بیرگه کئچیردیگی مطبوعات کنفرانسیندا دئییلیب کی، "اؤتن هفته "روسیا اوکراینایا تجاووزونو یئنی بیر سویه‌یه قالدیریب".
آوروپا بیرلیگی لیدئرلری بیلدیریب کی، "روسیانین ایشغال ائتدیگی اراضی‌لرده ساختا رفرندوم‌لار کئچیرمه‌سی غیری-قانونی تورپاق قوپارماق و اولوسلار آراسی سویه‌ده تانینمیش سرحدلری گوج یولو ایله دییش‌دیرمک جهدی‌دیر".
"سفربرلیک و پرزیدنت پوتین‌ین آتوم ریتوریکاسی گرگینلیگین داها دا آرتیریلماسی یولوندا یئنی آددیم‌لاردیر. بیز هئچ بیر ساختا رفرندومو و قوندارما الحاق لاری قبول ائتمیریک. بیز بوتون بون‌لارین بدلینی کرملینه اؤدت‌دیرمکده قطعیت لییک. بو گون بیز روسیایا قارشی یئنی تحریم پاکتینی تکلیف ائدیریک"، - اورزولا فون در لاین بیلدیریب.
او وورغولاییب کی، نؤوبتی تحریم لر پاکتینده فیزیکی و حقوقی شخص‌لرین یئنی سیاهی‌سی تقدیم اولونا‌جاق: "تیجارتین داها دا محدودلاشدیریلماسی و روسیا محصول‌لارینا یئنی واردات قاداغا‌لاری. هانسی کی، بو، اؤلکه‌نین اقتصادیاتینی 7 میلیارد یورو گلیردن محروم ائده‌جک. صادرات ساحه‌سینده محدودیت‌لر، خصوصاً ده اونون محاربه‌سی اوچون لازیم اولان اساس تکنولوژیلر، هاواجیلیک ایله باغلی حیسه‌لر و یا شیمیایی ماده‌لر بورا داخیل‌دیر. روسیا آوروپانین بئیین گوجو و تجروبه‌سیندن ده فایدالانماما‌لی‌دیر. بئله‌لیکله، بیز تکلیف ائدیریک کی، روسیایا آوروپا خیدمت‌لری‌نین گؤستریلمه‌سینه علاوه قاداغا‌لار تطبیق اولونسون. آوروپا بیرلیگی وطنداش‌لاری‌نین روسیا دؤولت شیرکت‌لری‌نین ایداره ائتمه اورقان‌لاریندا چالیشماسی قاداغان ائدیلسین".
فون در لاین علاوه ائدیب کی، تحریم لرین بیر حیسه‌سی روسیانین نفتی ایله باغلی اولا‌جاق: "بیز نفت قیمت‌لری‌نین حدی اوچون حقوقی اساسین معین اولونماسینی تکلیف ائدجییک. بعضی اینکیشاف ائتمکده اولان اؤلکه‌لرین هله ده آشاغی قیمت‌لرله روسیا نفتینه احتیاجی وار. بو حد روسیانین گلیرلرینی آزالتماغا و قلوبال انرژی بازارلارینی ثابت ساخلاماغا کؤمک ائده‌جک. بیز تحریم لرین قارشی‌سی‌نین آلینماسی ایله باغلی سعی‌لریمیزی گوجلندیریریک. اونا گؤره ده بیز یئنی کاتقوری علاوه ائدیریک کی، تحریم لریمیزدن یایینان شخص‌لری سیاهییا سالا بیلک. مسئلن، روسیا طرفی آوروپا‌دان محصول آلیب اونو اوچونجو اؤلکه واسیطه‌سیله روسیایا کئچیره بیلمه‌یه‌جک. بو، گوجلو چکیندیریجی تأثیر اولا‌جاق".
